లిబియా పోలీసు ట్రైనింగ్ సెంటర్‌పై ఆత్మాహుతి దాడి | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Friday, July 10, 2020 06:24
ట్రిపోలి, జనవరి 7: పశ్చిమ లిబియా నగరం జ్లిటెన్‌లోని ఒక పోలీసు ట్రడైనింగ్ సెంటర్‌పై జరిగిన ట్రక్కు బాంబు దాడిలో 60 మంది మృతి చెందగా, రెట్టింపు సంఖ్యలో గాయపడినట్లు గురువారం స్థానిక మీడియా కథనాలు పేర్కొన్నాయి. అయితే కనీసం 60 మంది చనిపోయారని, 127 మంది గాయపడ్డారని జిల్టేన్‌పై ఆధిపత్యం కలిగిన ట్రిపోలిలోని అధికారులకు అనుకూలంగా ఉండే ప్రత్యర్థి వార్తాసంస్థ తెలిపింది. కాగా, ఈ దాడి తమ పనేనంటూ ఇప్పటివరకు ఏ మిలిటెంటు సంస్థా ప్రకటించుకోలేదు. 2011లో దీర్ఘకాలం అధికారంలో కొనసాగిన నియంత మమ్మద్ గడాఫీని గద్దె దించినప్పటినుంచి లిబియాలో అరాచక పరిస్థితులు కొనసాగుతూ ఉండడమే కాకుండా రోజురోజుకు అంతర్జాతీయ ఉగ్రవాద సంస్థ ఇస్లామిక్ స్టేట్ గ్రూపు పలుకుబడి పెరుగుతోంది. కాగా, ఈ పేలుడు ఆత్మహుతి దాడి అని లిబియాలో ఐక్యరాజ్య సమితి ప్రతినిధి మార్టిన్ కోబ్లర్ ట్విట్టర్‌లో పేర్కొన్నారు. జ్లిటెన్‌లో జరిగిన తీవ్రమైన దాడిని ఖండిస్తున్నానని, ఉగ్రవాదానికి వ్యతిరేకంగా పోరాడడానికి అందరూ ఒక్కటి కావాలని లిబియా ప్రజలకు పిలుపునిస్తున్నానని ఆయన తన ట్వీట్‌లో పేర్కొన్నారు. 2014 ఆగస్టులో ఇస్లామిక్ తీవ్రవాదుల మద్దతున్న మిలీషియా అలయెన్స్ ట్రిపోలిని తన అధీనంలోకి తీసుకున్నప్పటినుంచి లిబియాలో పోటీ ప్రభుత్వాలు నడుస్తున్నాయి. కాగా, గత డిసెంబర్‌లో అంగీకరించిన అధికార పంపిణీ ఒప్పందాన్ని అంగీకరించాలని ఐక్యరాజ్య సమితి ఇరుపక్షాలపై ఒత్తిడి తెస్తోంది.
libia polisu trining centerpy aatmaahuti daadi | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Friday, July 10, 2020 06:24
tripoli, janavari 7: paschima libia nagaram jlitenleni oka polisu tradaining centerpy jarigina trakku baambu daadilo 60 mandi mruti chendagaa, rettimpu sankhyalo gayapadinatlu guruvaram sthaanika media kathanaalu perkonnayi. ayithe kaneesam 60 mandi chanipoyarani, 127 mandi gayapaddarani jiltenepy aadhipatyam kaligina tripoliloni adhikaarulaku anukuulamgaa unde pratyarthi vaartaasamstha telipindi. kaga, ee daadi tama panenantu ippativaraku e militentu samstha prakatinchukoledu. 2011loo deerghakaalam adhikaaramlo konasaagina niyanta mammad gadaphini gadde dinchinappatinunchi libialo arachaka paristhitulu konasaagutuu undadame kakunda rojurojuku antarjaatiiya ugravaada samstha islamic state groopu palukubadi perugutondi. kaga, ee peludu aatmahuti daadi ani libialo aikyarajya samiti pratinidhi martin kobler twitterle perkonnaru. jlitenle jarigina teevramaina daadini khandistunnanani, ugravaadaaniki vyatirekamgaa poraadadaaniki andaruu okkati kaavaalani libia prajalaku pilupunistunnaanani aayana tana tweetlo perkonnaru. 2014 aagastulo islamic teevravaadula maddatunna milishia alayens tripolini tana adheenamloki teesukunnappatinunchi libialo poty prabhutvaalu nadustunnaayi. kaga, gatha decemberelo angeekarinchina adhikara pampinee oppandaanni angeekarinchaalani aikyarajya samiti irupakshaalapai ottidi testondi.